Planet për naftësjellësin që anashkalon Ngushticën e Bosforit, skeptike
Projekti grek po lëviz me ngadalë, duke i dhënë shpresë Shqipërisë dhe Maqedonisë
Në muajin mars, udhëheqësit e Rusisë, Bullgarisë dhe Greqisë nënshkruan një marrëveshje për ndërtimin e një naftësjellësi prej një miliardë dollarësh për transportin e naftës nga Rusia dhe Azia Qendrore direkt në portin mesdhetar të Aleksandrisë në Greqi, duke anashkaluar Ngushticën e Bosforit . Por ka mjaft njerëz që e vënë në dyshim ndërtimin e këtij naftësjellësi. Ngushtica e Bosforit, që ndan Evropën me Azinë, shërben si një rrugë kalimi për cisternat e naftës që lundrojnë mes Detit të Zi dhe Detit Mesdhe. Për 10 vjet me radhë, Ed Çou thotë se ka dëgjuar diskutime të ndryshme për shnagijen e ndërtimit të këtij naftësjellësi. Analisti i energjisë thotë se ka një arsye ekonomike që ky naftësjellës nuk është ndërtuar ende. . Zoti Çou shpjegon se një sistem i tillë u krijon disavantazhe kompanive të naftës që do ta përdornin këtë naftsësjellës. Zoti Çou thotë se ka të ngjarë që një nfatësjellsë i tillë të ndërtohet vetëm kur kompanitë perëndimore të naftës ta mbështesin projektin. Por në portin grek të Aleksandrisë, përfitimet ekonomike të premtuara nga ndërtimi i naftësjellësit nga Bullgaria po priten me padurim. Jorgo Aleksandris është Kryetari i Bashkisë së qytetit: Biznesmeni grek Vasilios Çarovas parashikon që investimet të shtohen ndjeshëm në pjesën veriore të Greqisë pas përfundimit të naftësjellësit në vitin 2010. Kryeministri i Shqipërisë, Sali Berisha, mbështet ndërtimin edhe të një naftësjellësi të dytë në Ballkan, që të lidhë Bullgarinë dhe Shqipërinë. Në portin e thellë të Vlorës mund të hynë cisterna më të mëdha se sa në portin e Aleksandrisë. Për më tepër, Vlora është më afër tregjeve perëndimore. Zoti Berisha po përpiqet të sigurojë ndihmë ndërkombëtare dhe të bindë Kazakistanin dhe eksportues të tjerë të naftës në pellgun e Kaspikut që të marrin pjesë në këtë projekt. Në qoftë se dikush në Ballkan do të fitojë garën e ndërtimit të naftësjellësit ballkanik, ka të ngjarë të jetë ai vend që fiton mbështetjen e kompanive të mëdha të naftës. //rd//